
GRADSKA KNJIŽNICA I ČITAONICA ILOK
TRG NIKOLE ILOČKOG 6

32236 ILOK

POZIV NA SAVJETOVANJE S JAVNOŠĆU

o Prijedlogu Pravilnika o provedbi postupaka jednostavne nabave

Na temelju članka 11. Zakona o pravu na pristup informacijama (Narodne novine, broj 25/13, 85/15 i 69/22), Gradska knjižnica i čitaonica Ilok kao javni naručitelj poziva zainteresiranu javnost da sudjeluje u savjetovanju s javnošću o Prijedlogu Pravilnika o provedbi postupaka jednostavne nabave. 

Razlog donošenja akta i cilj savjetovanja 

Zakonom o izmjenama i dopunama Zakona o javnoj nabavi (Narodne novine, broj 48/26) izmijenjene su odredbe o pragovima za primjenu Zakona te o jednostavnoj nabavi (članak 15. Zakona o javnoj nabavi). Naručitelji su obvezni uskladiti opće akte kojima se uređuju pravila, uvjeti i postupci jednostavne nabave do 16. kolovoza 2026. Budući da izmjene nisu isključivo tehničke naravi (uvode se pravila o pravnoj zaštiti putem prigovora, sprječavanju sukoba interesa te primjeni elektroničkih sredstava komunikacije), provodi se savjetovanje s javnošću. Cilj savjetovanja je pribaviti mišljenja, primjedbe i prijedloge zainteresirane javnosti radi donošenja kvalitetnog i zakonitog općeg akta. 

Trajanje savjetovanja

Savjetovanje s javnošću otvoreno je od 13. srpnja 2026. do 12. kolovoza 2026. godine.
Način sudjelovanja 

Predstavnici zainteresirane javnosti svoje primjedbe, prijedloge i mišljenja mogu dostaviti na priloženom Obrascu za sudjelovanje u savjetovanju s javnošću, i to elektroničkom poštom na adresu: ravnatelj@knjiznica-ilok.hr , s naznakom: „Savjetovanje - Pravilnik o jednostavnoj nabavi“. Primjedbe dostavljene nakon isteka roka te one koje nisu dostavljene na propisanom obrascu neće se razmatrati. 
Objava izvješća 

Po isteku roka za savjetovanje, Gradska knjižnica i čitaonica Ilok razmotrit će sve pravodobno zaprimljene primjedbe i prijedloge te će izraditi i objaviti Izvješće o provedenom savjetovanju s javnošću, koje sadržava zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će biti objavljeno na mrežnim stranicama Naručitelja do 13. kolovoza 2026. godine. 
Prilozi 

• Prijedlog Pravilnika o provedbi postupaka jednostavne nabave  

• Obrazac za sudjelovanje u savjetovanju s javnošću 
U Iloku 13. srpnja 2026. godine

                                                                              Ravnateljica Gradske knjižnice i čitaonice Ilok
Ksenija Ljubić, mag. bibl.

